钦定古今图书集成/明伦汇编/氏族典/第071卷 > 朱赞仪
## 钦定古今图书集成/明伦汇编/氏族典/第071卷 > 朱赞仪

按《名山藏分藩记》：靖江王赞仪，恭慎好学能书。三十
年春，使省视晋、燕、周、楚、齐、蜀、湘、代、肃、辽、庆、谷、秦诸王
叔父，浮湘入蜀，出殽、函，抵汴，上太原，涉于大同、宣府、
北平东北，入大宁、辽东，折于山东，择文武忠孝之士
从，亦以观天下之形。永乐初之国，成祖使萧用道为
其府长史。用道佐王以善，而王亦敬礼之。他日问用
道曰：“古今人何多好名也？”用道曰：“名之与实，犹形影
也，名岂可好哉？王当好实，东平、河间非有其实，能令
名乎？”王薨，谥悼僖。